
Bases das axudas a proxectos e ao funcionamento de asociacións profesionais de autores e de editores de música
Convocatoria 2026
Esta convocatoria ten unha dotación total de 260.000 euros
Obxectivo: 
Fortalecer e consolidar o tecido asociativo autoral e editorial musical contribuíndo á súa sustentabilidade e ao fomento do desenvolvemento das súas actividades. 
Primeira: solicitantes
SGAE estudará as solicitudes de axudas presentadas por asociacións ou federacións de asociacións que agrupen autores ou editores de música e/ou representen os intereses profesionais dos mesmos, naqueles campos da creación nos que a SGAE desenvolve a súa actividade: música, artes escénicas e audiovisuais.

As asociacións ou federacións que soliciten axuda deben cumprir cos seguintes requisitos:

1. Estar legalmente constituídas como asociación ou federación de asociacións con anterioridade ao 1 de xaneiro de 2026, facendo constar nos seus estatutos a defensa dos intereses dos autores e/ou editores de música que operan nos ámbitos obxecto de xestión por SGAE. 

2. Desenvolver actividade demostrable documentalmente polo menos nos doce meses previos a esta convocatoria. 

3. Non ter ningunha débeda coa Axencia Tributaria, a Seguridade Social e SGAE. 

4. Non ter aberta ningunha causa xudicial e/o expediente interno contra SGAE, tanto a asociación /federación como calquera dos compoñentes da súa xunta directiva. 

5. Presentar toda a documentación requirida no punto catro destas bases. De non achegarse, a solicitude será desestimada e terase por non realizada. 

Unha asociación ou federación de asociacións poderá recibir nesta mesma convocatoria axudas para un máximo de ata tres proxectos, que poderán ser tamén proxectos conxuntos entre dous ou máis asociacións e/ou para o funcionamento destas. 
Se una mesma asociación ou federación presenta diferentes proxectos e solicita tamén axuda para o funcionamento, deberá facelo en solicitudes separadas, unha para cada proxecto e outra para o funcionamento.


Segunda: tipoloxía dos proxectos e funcionamento 

Serán susceptibles de participar nesta convocatoria as asociacións ou federacións que cumpran co punto primeiro destas Bases e que presenten solicitude de axuda para o seu funcionamento ou para a realización de proxectos que cumpran os seguintes requisitos:
 
1. Os proxectos susceptibles de recibir axuda nesta convocatoria deben responder a algún dos seguintes fins: 

a. Promoción dos autores e as súas obras. Fomento da nova creación

b. Formación e desenvolvemento de estudos orientados á mellora do sector (profesionalización, técnicas creativas, estrutura do sector, financiamento, políticas culturais etc.)	

c. Accións asistenciais para autores ou colectivos de autores en risco de exclusión social.

Os proxectos que se presenten a esta convocatoria deben comezar posteriormente ao 1 de xaneiro de 2026 e deben rematar antes do 1 de xaneiro de 2027. 

Os proxectos deberán ser presentados xunto cunha descrición destes e un cronograma detallando as datas das actividades e os lugares nos que terán lugar as mesmas. Os proxectos deben ir acompañados da documentación necesaria que demostre a viabilidade dos mesmos, así como dos orzamentos de gastos e ingresos correspondentes atribuíbles a cada proxecto.

2. Solicitude de axuda para a organización, mantemento e funcionamento da estrutura da asociación sempre que se trate de gastos que respondan o obxectivo da convocatoria e sexan estritamente necesarios. Para os efectos destas bases enténdese:

a. Que a organización e o mantemento inclúen os gastos de materiais de oficina, seguros, e gastos de comunicación (páxina web).

b. Que o funcionamento inclúe os gastos por contratación de servizos profesionais de asesoramento (contable, xurídico, laboral, financeiro, etc.). 
Para as solicitudes de axuda á organización e mantemento será suficiente coa documentación requirida no apartado catro destas bases. 

Terceira: achega de SGAE 
A contía máxima atribuíble a cada asociación ou federación de asociacións non poderá superar os 20.000 euros (impostos incluídos) como suma das cantidades asignadas a proxectos e funcionamento. 
Cuarta: documentación 

As solicitudes deberán vir acompañadas da seguinte documentación:

1. Formulario de solicitude debidamente cumprimentado. 
2. Copia do CIF da asociación ou federación. 
3. Certificado de estar ao corrente de pago coa Axencia Tributaria. 
4. Certificado de estar ao corrente de pago coa Seguridade Social. 
5. Certificado do Rexistro de Asociacións sobre a vixencia e existencia da entidade con data de 2026. 
6. Copia do NIF da persoa que represente legalmente á asociación ou federación. 
7. Documentación acreditativa de que a persoa indicada no número 6 representa legalmente á asociación ou federación. Para estes efectos deberase presentar:

a. Estatutos vixentes da Entidade.	
	
b. Certificación do Rexistro de Asociacións con data de 2026 cos membros da Xunta Directiva vixente rexistrados e cos seus cargos vixentes. Non se admitirán certificados con data anterior a 2026.	

c. Na súa falta, escritura de poder con capacidades suficientes para representar á entidade e para a firma de convenios.

8. Descrición do proxecto ou proxectos para os que se solicita a axuda e cronograma (este punto non aplica a aqueles que só soliciten axuda para o funcionamento). 
9. Orzamento detallado de custos e ingresos. 
10. Certificación da colaboración doutras entidades, no seu caso.
11.- Declaración xurada firmada polo presidente actual da asociación ou federación indicando: 

a. O número total de asociados, así como o número deles que pertencen a SGAE nos ámbitos de creación ou actuación que representa a asociación/federación a data 1 de xaneiro de 2026.
b. Membros da Xunta directiva actual da asociación ou federación. 
c. Contía da cota social, así como a porcentaxe de asociados que a pagan.
d. Se teñen xestor/coordinador profesional.

12. Balance económico do ano 2025. 
13. Relación de actividades realizadas en 2025 e proxectos para 2026. 
14. No caso de pertenza a federación ou asociación internacional, achegar certificado acreditativo.
Quinta: criterios de avaliación 

Para a avaliación das solicitudes recibidas teranse en conta os seguintes criterios: 

a) Criterios relativos á asociación ou federación que propón o proxecto ou solicita axuda para o seu funcionamento. 	

     1. Ámbito de actuación, priorizaranse aquelas asociacións ou federacións que    
           contemplen un maior campo de acción. 
      2. Representatividade e número de asociados, priorizaranse aquelas asociacións ou    
          federacións que ostenten unha maior representatividade e/o un maior número de 
          asociados pertencentes a SGAE. 
      3. Actividade, priorizaranse aquelas asociacións ou federacións que desempeñen
          actividade regular.

b) Criterios relativos aos proxectos para os que se solicite a axuda: 

      1. Valoraranse especialmente os seguintes aspectos: 

- Facilitar a promoción e proxección do repertorio de SGAE e dos seus socios. 
- Promover a pedagoxía social sobre o dereito de autor.
- Impulsar o acceso á cultura.
- Fomentar as novas expresións artísticas e os proxectos multidisciplinares no conxunto do repertorio sobre o que traballa SGAE.
- Colaboración con outras institucións e organizacións.
- Fomento dos valores promovidos por SGAE (Cohesión e inclusión, desenvolvemento económico sostible, diversidade, igualdade de oportunidades, transición dixital e transición ecolóxica).
- Fomento da participación das autoras.

2. Viabilidade técnica do proxecto ou proxectos en función dos orzamentos presentados. 
3. Número de beneficiarios dos proxectos, con especial prioridade aqueles proxectos que teñan como obxectivo un maior número de socios de SGAE entre os implicados ou destinatarios.

Ademais, terase en conta a potencial repercusión socio-cultural do mesmo e a eficiencia na aplicación dos recursos achegados, se fose o caso, por estas axudas.

Sexta: presentación de solicitudes e prazo 	

1. O formulario de solicitude estará dispoñible na web de SGAE www.sgae.es
 Deberá usarse o formato electrónico do formulario, sendo necesario encher todos os campos. A SGAE acusará recibo de todas as solicitudes e notificará a aqueles que non presenten toda a documentación esixida os documentos que falten. O solicitante ao que se lle indique que non está completa a documentación presentada terá como prazo máximo para emendar a solicitude os 15 días seguintes á data de notificación. En caso de non ser emendada a solicitude no prazo indicado a mesma quedará desestimada e terase por non presentada. 

2. O prazo de presentación das solicitudes para a presente convocatoria 2026 iniciarase o 8 de xaneiro de 2026 e manterase aberto ata o 8 de febreiro de 2026 ás 24:00 h. 

3. As solicitudes recibidas fóra do devandito prazo serán desestimadas.

Sétima: procedemento e resolución de solicitudes 

1. Un Comité de Avaliación encargarase de estudar e avaliar as solicitudes que cumpran os requisitos indicados nestas Bases. Os membros do Comité de Avaliación serán designados polo Consello de Dirección de SGAE. 
2. O Comité decidirá a concesión das axudas sendo a súa resolución levada ao Consello de Dirección para a súa aprobación definitiva. 
3. Será o Consello de Dirección quen aprobará a contía das axudas e a súa resolución será comunicada a todos os interesados por escrito, tanto ás asociacións ou federacións que reciban axuda como as que non. 
4. A resolución do Consello de Dirección será inapelable. 

Oitava: formalización da colaboración 

A SGAE e o solicitante cuxa solicitude fose aprobada, subscribirán un convenio específico que recollerá, necesariamente, as Bases establecidas no presente documento e a información que enumeramos a continuación, a título enunciativo: 

1. Dereitos e obrigas de cada unha das partes. 
2. Prazo de inicio e finalización do proxecto. 
3. Importe da axuda concedida. 
4. Forma de pago. 
5. Seguimento do proxecto (informe, avaliación, material onde se inclúa a imaxe corporativa da SGAE e memoria final). 


A SGAE solicitará ao beneficiario da axuda a documentación pertinente para a formalización do convenio. O prazo máximo para achegar esa documentación será de dous (2) meses a contar desde a solicitude da mesma. Se o seleccionado non fai entrega da documentación nese prazo perderá o dereito á axuda. Toda a documentación achegada pasará a formar parte inseparable do convenio que se subscribirá entre as partes e non se devolverá. 
Así mesmo, a SGAE fará chegar ao beneficiario da axuda o convenio para subscribir entre as partes. O beneficiario terá un prazo máximo de dous (2) meses para devolver asinados os exemplares do convenio acompañado da factura correspondente para a cobranza da axuda. A non entrega do convenio ou a factura para o cobro no citado prazo fará perder ao beneficiario a axuda. 
No caso de que una mesma asociación ou federación reciba axudas para diferentes proxectos nesta mesma convocatoria, asinarase un único convenio que regulará as relacións entre a SGAE e a asociación ou federación para o desenvolvemento dos diferentes proxectos seleccionados.	

Novena: Deber de confidencialidade e protección de datos persoais 

Toda a información que as partes fornezan para a xestión desta convocatoria de axudas ten carácter confidencial e non poderá ser revelada a terceiros nin utilizada para fins distintos aos establecidos, salvo as excepcións determinadas  pola lexislación vixente. 
Os datos de carácter persoal que voluntariamente  faciliten os solicitantes incorporaranse nun ficheiro cuxo responsable é a SGAE e serán utilizados, única e exclusivamente, para a xestión da participación do solicitante nesta convocatoria de axudas. O titular do Dereito Fundamental á Protección de Datos Persoais conta cos dereitos de acceso, rectificación, supresión, limitación, oposición, portabilidade de Datos e o de non ser obxecto de decisións individuais automatizadas. Para exercelos pode dirixirse por escrito a: a SGAE, á atención de Servizos xurídicos, rúa Fernando VI, 4, 28004 Madrid. O escrito deberá indicar nome, apelidos e indicar o dereito exercitado e o motivo e deberá vir acompañada de fotocopia do DNI/NIE ou Pasaporte. A SGAE presume que os datos facilitados polo afectado son veraces e responden á súa situación actual. O afectado obrígase a comunicar a súa modificación desde o momento en que se produza.




Décima: normas xerais 

1. O solicitante incluirá o logotipo da SGAE na promoción que realice do proxecto, tales como publicidade, carteis, catálogos, folletos, soportes dixitais e outros análogos. O mesmo aplicará no caso de axudas ao funcionamento.,
2. A presentación da solicitude por parte do solicitante implica a aceptación tácita deste das condicións e Bases establecidas no presente documento e comporta a autorización do solicitante para que a SGAE poida difundir información da axuda prestada nas súas Memorias e demais publicacións. En caso de incumprimento dalgunha das condicións reflectidas nas citadas bases, a SGAE non procederá a ingresar o importe pola axuda concedida e en caso de realizar o ingreso o seleccionado deberá facer a devolución do importe recibido a partir do momento que a SGAE lle comunique do devandito incumprimento.
3. O solicitante exime á SGAE de calquera responsabilidade derivada de calquera transgresión da lexislación vixente en que puidese incorrer o solicitante respecto da realización e desenvolvemento do proxecto ou o seu funcionamento.

Para más información : edaasociaciones@sgae.es 

